COMPETITIO  AD  AGGREGATIONEM 

JUSSU  REGIS  OPTIMI  ET  EX  MANDATO  SUMMI  REGI^  UNIVERSITATIS  MAGISTRI 

INSTITUTA,  ANNO  iSsS. 


SUNT  NE  RATIONES  QUIBUS  HOMO  ET  QUJEDAM  ANIMALIA  TUM 
AESTUI  EXTERNO  RESISTUNT,  TUM  FRIGORI. 

AN  A RUPTA  SUBITO  TEMPERIE  NASCANTUR  MORBI? 

THESES 

{^uas,  Deo  favente ^ in  saluber7'imd  Facultate  medica  Parisiensiy 
praesentibus  competitionis  judicibus y publicis  com, petitorum, 
disputationibus  subjiciet  et  dilucidare  contendet  die  decima 
(juartd  maii  anni  1827, 

AUCTOR  C.  DRONSART. 


PARISIIS, 

EX  TYP06RAPHIA  E.  DUVERGER, 

VIA  vulgo  de  VERNEUIL,  N®  4- 


M DCCC  XXVll. 


JUDICES  CONCURSUS. 


Praeses.  . D 


Judices DD. 


Vices  gerentes DD. 


DE  LENS. 

(CLARION. 

COUTANCEAU. 

DUMERIL. 

GUILBERT. 

JADELOT. 

ORFILA. 

PELLETAN. 

ALIBERT. 

ARVERS. 

GAULTIEll  DE  CLAUBRY. 


! 

COMPETITORES. 


DD.  Briquet. 

Brongniart. 

CoTTF.REAU. 

Dronsart. 


SUNT  NE  EATIONES  QUIBUS  HOMO  ET  QUjEDAM  ANIMALIA  TUM 
/ESTUI  EXTERNO  RESISTUNT,  TUM  FRIGORI? 

Insigni  gignere  calorem  facultate  gaudent  animalia. 

Multum  pro  animalium  classi , genere  , specie  variant  ista  fa- 
cultas et  temperies.  Non  mihi  de  omnibus  agendum,  sed  de  ho- 
mine solummodo  et  animantibus  quae  cum  ipso  aliquam  praesefe- 
runt  propinquitatem.  Itaque  nullomodo  de  animalibus  uno  corde 
instructis,  verba  faciam;  neque  de  hibernantibus  quae  tem- 
periem aeris  mutantem  quasi  sequuntur.  De  aliis  tantum  inam- 
miferis  adultis  sermo  erit , nec  non  et  avibus , secundum 
sententiam  judicum. 

Hisce  in  animalibus  qui  fomes  caloris  vitalis , quae  instru- 
menta? Totum  per  corpus  elicitur,  peragentibus  vitae  functio- 
nibus; quod  sensit  ^ocliss.  Sprengel , habens  : « nutritio  cor- 
poris et  oppositio  partium  cum  transitu  fluidarum  in  solidas 
partes,  capacitatem  minuit  et  calorem  sensibilem  auget.  Quae 
cum  in  omnibus  partibus  contingat,  ciim  minima  vasa  arteriosa 
eo  maxime  conferant , adsensu  digna  est  eorum  sententia  qui  in 
toto  corporis  ambitu  per  vasa  capillaria  gigni  calorem  statuunt. 
Species  multae  aeriformes  in  fluidum  statum  transeuntes  simili 
modo  capacitatem  perdunt,  et  calorem  augent. — Illi  vero  continuo 
caloris  augmento  , semet  opponit  alia  mutatio  solidarum  par- 
tium in  fluidas,  ope  vasorum  absorbentium  , et  transitus  fluida- 
rum in  elasticum  statum.  Quo  cum  capacitas  augeatur,  caloris- 
que sensibilis  gradus  minuatur,  compensare  augmentum  id  de 
quo  jam  praecipimus,  necesse  est.  » 

Inde  eruas  jure  haberi  caloricitatis  conditiones  seu  instrumenta 
nutritionem,  nec  non  circulationem,  respirationem  et  innerva- 
tionem,  uti  caeterum  constat  experimentis  phjsiologorum  com- 
pluribus, quas  scribere  non  hic  locus.  Hisce  quidem  sub  con- 

ditionibus  cjuae  sunt  el  vitas  conditiones  et  instrumenta,  cum 
joroducatur  calor  animalis,  et  quasi  aequalis  maneat,  adjuvanti- 
bus materiei  vicissitudinibus  a Sprengel  supra  dictis  , videamus 
an  temperie  data  et  in  adultis  avibus  4*  sut  42®  {Therm.  cen- 
tig-),  in  homine  autem  36®  circiter  deprehensa  a severo  Edwartz, 
videamus  an  semper  tiim  sestus , tum  frigus  ambiens  vincatur. 

Jam  supra  monui  temperiem  nostrorum  animalium  non  a ca- 
lore atmospheerico  proficisci.  Quod  ratum  habebis,  si  animadver- 
tas illa,  dum  vitam  agunt  plerisque  in  regionibus  terrae,  semper 
temperiem  majorem  quam  aer , exhibere.  Inde  concludas  ad 
circumfusa  a corpore  eorum  calorem  continuo  emitti,  seu  per 
contactum,  seu  per  radiationem,  seu  tandem  per  evaporationem 
transpirationis,  uti  infra  verba  faciam.  Quae  cum  ita  sint,  inten- 
sissimo frigore  continenter  saevienti,  post  tempus  exhauritur 
lomes  caloris  vitalis,  alget  gradatira  animal,  et  temperie  circa 
260  decrescenti,  morte  occumbit  homo,  auctore  prof.  Adelon. 
At  gradus  frigoris  plus  miniis  mortifer  haberi  debet,  pro  morta- 
libus et  adjunctis.  Etenim  variat  facultas  gignere  calorem,  prout 
innervalionis , respirationis,  circulationis  et  nutritionis  functio- 
nes alacrius  evadunt.  Quid  dicam  de  coeli  natura  cum  tempera- 
mento congruenti?  Regionis  inter  cultores , alii,  hieme  regnanti, 
optime  valent,  et  vim  caloris  producunt  majorem;  alii  contra, 
quibus  non  convenit  latitudo,  male  se  habent,  et  fomes  caloris 
infringitur,  haud  secus  et  inanimalibus  tenerissimae  aetatis,  nec 
non  et  in  mammi feris  hibernantibus.  Neque  sunt  minoris  effec- 
tus adjuncta,  praesertim  vis  evaporationis.  Parrj  classiarii,  teste 
Fisher,  frigus  46® — offerebat  alacre,  dum  silebant  venti;  iis  au- 
tem perflantibus , 170 — o aegre  tolerabant.  Quod  ad  animantia 
pertinet,  non  nosco  experimenta  quibus  constat  gradus  frigoris 
illis  mortifer,  at  naturae  phaenomena  respondent.  Hiems  regio- 
num nostrarum  paucos  necat  aves,  quorum  directe  demonstra- 
vit resistendi  potestatem  doct.  Edwartz ; neque  multis  fatalis 


5 


est  mammiferis.  Quin  ! et  in  latitudinibus  septentrionalibus  vitam 
agunt  ista  animalia.  Caetera  autem  quae  de  homine  supra  legis,  ad 
animantia  perbelle  accomodantur. 

Nonne  miraberis  homines  sulFerre  potuisse  calorem  iiS®  per 
decem  et  amplius  horae  minuta?  Quod  tamen  ex  experimentis 
fortissimorum  Delaroche  et  Berger  constat.  Quibus  in  experi- 
mentis compertum  habuerunt  suam  temperiem  3 ad  5oaccrevisse, 
cum  8 ad  17 horae  minuta  morati  fuissent  in  sudatorio  80® ad  87® 
exhibenti.  Haud  secus  aves  et  animantia  mammifera  a laudatis 
physiologis  observata  in  sudatorio  quae  5o  ad  gS  ® hydrargirum 
calefaciebat,  morte  occubuere,  temperie  animali  6 ad  7®accres- 
centi.  Inde  forsan  concludere  licet  hominem  in  calore  extremo 
per  aliquod  tempus  versantem , moriturum  temperie  usque  ad 
mortem  accrescenti. 

His  quidem  praemissis,  an  temperies  cultorum  regiones  fervi- 
das, occurrat  major,  non  absona  quaestio  est.  Cui  responsum 
negativum,  si  observatoribus  antiquioribus  fidas,  necnon  et 
Chisholm  in  Demerarjr,  et  Chalmers  in  Caroline  du  Sud  ob  - 
servantibus.  At  observationes  recentius  et  severius  institutae  a 
rectissimo  J.  Davy  in  insula  Cejlan  experienti,  comprobant  tem- 
periem in  fervidis  regionibus  1 ad  2®  accressere.  Quod  per- 
belle congruit  cum  experimentis  rectissimi  Edwartz  de  avium 
temperie  majori  per  aestatem  fervidam  deprehensa. 

Vidimus  vitalem  nostrorum  animalium  temperiem  aestu  et  fri- 
gore extremis  infringi.  At  inter  ista  extrema,  spatium  depre- 
henditur latum  quo  non  frustra  resistunt,  quamvis  tamen  parvu- 
lis subsit  variationibus.  Dicere  est  quibus  auxiliis. 

Corpus  hominis  et  quorumdam  animalium  ita  instruxit  na- 
tura, ut  tarde  calorem  transmittant  integumenta,  nimirum  cul- 
citra cellulo-adiposa  subcutanea,  cutis  ipsa  ejusque  appendices. 
Neminem  fugit  animantia  et  imprimis  quae  regiones  incolunt  hy- 
perboreas,  et  aves  qui  sublimes  per  aerem  frigidum  natant,  adipe 

subcutaneo  abunde,  nec  non  et  villosa  pelle  dehsissima  muniri. 
Inde  forsan  concludi  posset  naturam  homini  miniis  quam  ani- 
mantibus aliis  fuisse  providam  j at  intelligenliam  dederat,  quae 
sexcenta  advocat  auxilia. 

Quicumqiie  sit  temperiei  animalis  fomes,  sedeat  necne  aut  in 
innervatione,  autin  sanguificatioue  et  circulatione,  aut  tandem  in 
nutritione,  uti  physiologi  invicem  contendunt  exclusorii,  ratum 
habeas  facultatem  caloris  edendiquasi  excitari  et  majorem  insur- 
gere, ciim  regnat  hieins  non  acerrimus,  si  tamen  natura  coeli  cum 
constitutione  animalis  congruat,  nam  supra  dictum  fuit  in  aliis  in- 
fringi. Jam  veritatem  prospexerant  eximii  observatores  , inter 
quos  Halle  et  Njsten  memorabo,  dicentes:  « Les  forces  vi- 
tales qni  sont  en  genera!  proportionnees  au  degre  de  chaleur 
vitale  qui  s’engendre  dans  1’animal , sont  bien  plus  energiques 
apres  la  respiration  d’un  airfrais,  qu’apres  celle  d’un  airchaud; 
et  sans  doute  cette  propriete  de  l’air  frais  de  developper  plus 
de  chaleur  est,  en  hiver , d’une  grande  utilite  pour  soutenir 
la  chaleur  animale  au  raeme  degre  , malgre  les  causes  multiplices 
qui  tendent  alors  a diroinuer  en  nous  la  sorame  de  cette  cha- 
leur. ))  Quod  jamdudum  assertum  fuerat  de  homine,  com- 
probavit sagacissimus  Edwarlz  experimentis  in  aves  adultos. 
«A  mesure  que  la  temperature  s’abaisse  ( monet  laudatus  ob- 
servator) , la  source  interieure  de  chaleur  augmente;  elle 
s’accroit  successiyement  et  atteint  son  maximum  en  hiver,  etc.  >> 
Hiic  maxime  conferre  videtur  vis  oxigenii  major  quam  per 
tempus  datum  tunc  absumi  Evictum  habuit  experimentator ; 
cujus  absumptionis  causa  forsan  haberi  potest  densitas  aeris 
major. 

*f  Per  somnum  minorem  esse  temperiem,  inquit  Sprengel,  ut 
duobus  fere  Fahreuheitianee  scalae^ gradibus  humilior  sit  calor, 
e suppressa  vivida  totius  cerebri  actione  et  sola  gangliorum  effi- 
cientia superstite,  patet.  Sensibusenim  externis  suscitantur  vires, 

et  secretiones  augentur.  » Itaque  per  somnum  multo  minor  est 
frigori  resistentia.  Quam  veritatem  campi  Russige  testantur  mili- 
tum nostrorum  sepulcris.  Resistebant  multi  qui  somno  resiste- 
bant ; somnum  mors  insequebatur. 

Jam  monebam , frigore  temperanter  agenti , caloris  vitalem 
fomitem  insurgere  majorem  , unde  temperies  major;  nunc  ac- 
cipias calore  aestatis  imminui  caloris  animalis  edendi  potesta- 
tem , quod  maxime  ab  innervationis  inflexu  minori  proficisci  vi- 
detur. Accedit  et  id,  scilicet  vim  oxigenii  per  aestatem  consumi 
minorem,  uti  Edwartz  comprobavit.  Inde  sponte  fluit  tempe- 
riem aeris  tolerari  posse , dum  citra  temperiei  animalis  limites 
contineatur.  Etenim  aequilibrum  servari  facile  intelligitur.  Atqui 
explices  temperiem  animalem  non  elevari,  quum  atmosphae- 
rica  occurrit  major?  Imo  illam  tunc  nonnunquam  minorem 
naturali  seu  consuetae  occurrere?  Die  aestatis  fervida,  cujus  tem- 
peries in  thermometro  Sy"  sese  effingebat,  diim  temperies  hominis 
adulti  fere  circa  36°  sustinetur,  in  semetipsum  solummodo  35® 
deprehendit  Franklin , ita  ut  circumfusa  calidiora  prae  corpore 
animali  sentirentur.  Qui  autem  animal  vi  aequilibrii  maximae 
resistebat  ? Aperuit  Franklin,  dicens  evaporationem  excubare  ne 
introducatur  calor  externus.  Sequentia  protulit  tam  praeclari 
ingenii  vir.  Perspiratio  eo  abundantior  quo  aestus  saeviat  major,  in 
auras  difflatur:  at  liquidum  in  auras  difflari  non  potest,  nisi 
contiguis  subtrahatur  calor;  ideoque  cuti  contiguae  subtrahitur 
caloricum,  prout  aere  ambienti  superficiei  depositum,  illam 
subire  contendat.  Quam  theoriam  noii  sat  Fordyce  comproba- 
tam, sed  extra  aleam  dubii  ab  expertissimo  Delaroche  positam, 
fama  apud  nepotes  aget  penna  metuente  solvi.  Etenim  si  eva. 
poratio  causa  refrigerationis  mera  haberi  debeat , evaporatione 
coercita  in  aere  vapore  madefacto , immersum  animal  mox 
adipisci  temperiem  aequam  vel  et  superiorem  aeri  ambienti,  ne- 
cesse  est.  Quod  ex  experimentis  Delaroche  compertum  habere 

poles.  Neque  putes  huc  tantummodo  conferre  perspirationem 
cutaneam;  laudati  experimentores involucro  non  permeabili  illam 
prohibuere,  nec  minus  tamen  deperdiderant  per  solam  respira- 
toriam superficiem,  quae  cutis  munere  functa  erat.  Hoc  constat 
pondere  corporis,  ciimjamjam  e sudatorio  egredirentur. 

Hactenus  duas  principes  indigitavii  rationes,  quibus  homo  et 
quaedam  animalia  aestui  resistere  valeant.  Quibus  certe  addenda 
proprietas  integumentorum  supradictorum  male  calorem  du- 
cere. Hiic  enim  confert  quasi  auxilium  evaporationi  favens.  Inde 
eruas  illud  involucrum  esse  praepositum,  nempe  ut  egressum  ca- 
loris vitalis  necnon  et  aditum  caloris  externi  seu  praepediant,  seu 
in  modum  compescant. 

Neque  oblivioni  dandus  est  cutis  color,  cujus  sagacissimus 
Everard  Home  utilitatem  comprobavit , non  quidem  ad  aequam 
temperiem  animalis  servandam,  sed  ad  morbos  propulsandos. 
Observata  nondum  sat  innotescunt;  itaque  hiic  describere  juvat. 

Thermometro  (cenlig.)  36®  exhibenti,  impingant  in  manus 
dorso  albido  lucis  radii,  mox  dolorem  acutum  excitant,  et  pa- 
riunt  phlyctenas.  Nil  autem  simile  in  manu  nigra  observatur. 
Quod  si  repetatur  experimentum,  manu  linteo  albicanti  conves- 
tita, prior  insurgit  effectus;  linteo  autem  nigro  applicato,  poste- 
rior. Inde  concludit  experimentator,  vesicantem  radiorum  lucis 
potestatem  colore  nigro  infringi,  etiamsi  absorptio  in  integu- 
mentum calorem  indiderit  majorem  , uti  comprobatum  est 
experimentis  sagacissimi  Rumford,  in  superficies  nigras  et  albi- 
das institutis. 

Quod  si  res  ita  sernper  se  haberet , et  repetitis  et  compluri- 
bus observationibus  constaret,  censere  liceret  plurimum  conferre 
culis  nigritarum  pigmentum  nigrum  ad  calorem  radiorum  solis 
infringendum,  in  fervidis  quas  incolunt  regionibus.  At  sola 
stant  Everard  Home  experimenta.  Quin  ! non  nego  facta  ne- 
o-ativa  compluria  non  posse  delere  positivum  unum,  ut  aiunt;  at 

per  aestatem  1826  saeviit  aestus  36<>  et  amplius,  sive  in  Gallia,  sive 
in  Britannia,  neque  phljctenas  tam  frequentes  quam  ex  experi- 
menlis  Everard  Home  eruere  posses,  observarunt  medici,  quam- 
quam Gallorum  et  Britannorum  cutis  tanto  calore  sat  raro 
excitetur.  Quid  dicam  de  vestibus  albidis,  quibus  utuntur  gene- 
raliter Europae  nativi,  quum  regiones  fervidas  incolunt.  Expe- 
rientia perennis  raro  fallax.  Quae  cum  ita  sint,  quaestio  experi- 
mentis dirimenda  multiplicibus. 

An  a rupta  subito  temperie  nascantur  morbi  ? 

Responsum  lucet  in  observatis  auctorum. 

« Mutationes  anni  temporum  maxime  pariunt  morbos;  at  in 
ipsis  temporibus  mutatibnes  magnae  tum  frigoris  tum  caloris  , et 
caetera  pro  ratione  eodem  modo.  » (Hipp.j  Aph.) 

« Ex  tempestatibus,  optimae  aequales  sunt  sive  frigidae  sive  ca- 
lidae; pessimae  quae  maxime  variant.  Quo  fit  ut  autumnus  pluri- 
mos opprimat.  Nam  fere  meridianis  temporibus  calor;  nocturnis 
atque  matutinis , simulque  etiam  vespertinis  , frigus  est.  Cor- 
pus ergo  et  aestate  ei  subinde  meridianis  caloribus  relaxatum  , 
subito  frigore  excipitur.  Sed  ut  eo  tempore  id  maxime  fit  sic, 
quandocunque  evenit , noxium  est.  (Corn.  Celsvs.) 

Quod  maxime  comprobant  morbi  vere  frequentissimi , impri- 
mi squidem  pectorales.  » 

Neapoli,  per  januarium  mensem  anni  1764,  auster  et  favonius 
perflare  cceperunt,  auctore  clarissimo  Sarcone,  nec  toto  posue- 
runt anno  ; inde  magna  constitutionis  atmosphaerica  perturbatio, 
multique  morbi  urbem  vexarunt. 

Compluribus  ex  observationibus  diducit  severus  doclor  Dou- 
ble  : « Q ue  les  saisons  regulieres , quelle  que  soit  leur  inten- 
site , sont  bien  moins  nuisibles  a Teconomie  que  celles  dont  la 
marche  irreguliere  presente  des  changemens  frequens  et  forie- 
ment  prononces.  » 

Ita  constat  hisce  testimoniis  quibus  permulta  addere  possem 
nomina,  scilicet  in  saeculis,  regionibus  valde  dilFerentibus,  tem- 
perie subito  lupta  , morbos  natos  esse  ^complures.  Quid  autem 
mirum? Quum  per  tempus  manum  impressit  in  cultores  regio- 
nis temperies,  modum  vitae  proprium  quasi  indidit.  Ponatur  re- 
gnans temperies  calida,  calor  dulci  modo  cutem  excitans  , san- 
guinem advocat  abundantem.  At  exeipiente  frigore,  quid  evenit? 
Frigus  cum  acerbo  doloris  sensu  constringit  cutem,  ideoque 
liquida  quae  modo  madefaciebant,  in  partes  interiores  retrogredi 
necesse  est.  Illae  autem  sufficere  non  possunt  refluxui,  etiamsi 
secretioni  incumbant  abundantissimae.  Hinc  phletorae  locales  in- 
surgunt quae  jamjam  in  inflammationes  abeunt ; haud  seciis  ac  in 
cordis  aneurysmate,  cordis  dexterioris  praesertim ; quo  morbo 
sanguis  in  jecore  primum  , et  deinde  in  cunctis  alvi  organis 
congestus  haerens,  mox  phlegmasias  , maxime  autemphlegma- 
sias  haemorrhagicas  parturit.  Inde  non  miraberis  catharros  pul- 
monales , pleuritides,  pleuro-pneumonias , ventris  profluvia, 
gastro-enteritides,  peritonitides, rheumatismos,  etc.  tunc  temporis 
in  nosocomia  nostra  concurrere.  Qui  effectus  eo  citius  nascun- 
tur, quo  magis  subito  rumpitur  temperies. 

Censent  celeberrimi  et  Njsten  humorem  transpiratio- 

nis  intiis  repercussum  acritate  quadam  irritamentum  organis  in- 
ferre. Quorum  in  sententiam  non  eo,  neque  tamen  refello.  Ut- 
cumque sit,  animadversione  haud  indignum  videtur  temperiem 
frigidam  et  humidam,  quae  transpirationi  maxime  obstat,  poda- 
gris esse  fatalem,  quiim  acidum  laeticum^  quod  in  materie 
transpiratoria  abundat,  teste  Berzelio , in  tophis  juncturarum 
podagrorum  imprimis  reperiatur,  sodae  nuptum. 

Contendunt  et  iidem  physiologi , temperie  calida  in  frigidam 
vergenti,  morbos  parturiri  plurimos,  prop^terea  quod  absorptio 
cutanea  tunc  major  vim  miasmatum  extraneorum  majorem  in- 
troducere potest.  Quae  opinatio  examen  desiderat. 


Et  primum  monendum  est  augmentum  absorptionis  non 
posse  absque  exhalatione  comparata  examinari. 

Constat  quidem  experimentis  nonnullis  Keill  et  Lining  ho- 
minem , nec  non  et  Edwartz  animantia  observantium  , ab- 
sorptio, ejusque  praesenti  in  casu  augmentum  insigne.  At 
hiic  maxime  conferre  videtur  exhalatio  minor ; etenim , etiamsi 
in  aere  humido  frigore  madefacto  , sexties  et  amplius  im- 
minuta fuerit  comprobata,  laudati  observatores,  uti  etiam 
sanctorins  j Robinson  , Rye  , etc. , pondus  animalium  ple- 
rumque imminutum  videre.  Quod  comprobat  saepe  saepius  se- 
gnem esse  absorptionem , etiamsi  aucta  ponatur.  Utcumque  sit, 
sive  augeatur  plus  miniis  absorptio,  sive  imminuatur  valde  exha- 
latio, compertum  habeas  illum  frigoris  humidi  elFectum  , si  ad- 
das quasi  oppressionem  functionum  quas  supra  vitae  instrumenta 
appellavi,  subinde  morbos  gignere  posse.  Accipe  sequentia. 

Medicus  junior  in  cubiculo  cubat  perquam  humido,  optime  se 
habens.  Jamjam  somno  datur.  Ecce  , tribus  aut  quatuor  horis 
elapsis,  subito  et  cum  trepidatione  expergiscitur,  victima  febris 
acutissimae  quae  stadia  tria  absolvit.  Nocte  insequenti,  cubicu- 
lum fugerat,  neque  redierat  febris.  Paucis  post  diebus,  in 
cubiculum  insanum  reversus,  iterum  corripitur  febre.  Quid? 
quotiescunque  hocce  in  cubiculo  cubaverit,  se  febre  laboravisse 
me  certum  fecit. 

Neque  putes  exemplum  istud , unicum.  Legas  experimentum 
doctoris  Brachet^  plurimum  valens.  Sic  habet  experiens  : 

« Je  me  decidai , vers  la  fin  d’octobre  1832,  ii  prendre  toutes 
les  nuils  a Ia  meme  heure , a minuit , un  bain  froid  dans  la 
Saone,  qui  coule  sous  mes  fenetres.  Le  premier  fut  d’un  quart- 
d’heure,  le  second  d’une  demi-heure;  j’augmentai  jusqu’a  de- 
ineurer  une  heure  dans  l’eau.  Apres  chaque  bain  , je  venais  me 
mettre  chaudement  au  Iit;  bientot  j’eprouvais  la  reaction  de  la 
chaleur,  et  toujours  la  scene  se  terminait]  par  une  sueur  assez 


abondante  pendant  laquelle  je  m’endormais  jusqu’au  jour.  Je 
pris  ainsi  sept  bains,  et  je  m’arretai  content  de  mon  experience. 
Quelle  fut  ma  surprise  de  voir  les  jours  suivans,  entre  minuit  et 
une  heure,  que  mon  corps,  ayant  contracte  Thabitude  des 
bains  froids , en  conservait  l’influence  et  le  sentiment , et  eprou- 
vait  lous  les  caracteres  d’un  veritable  acces  febrile  ! J’eus  six  ac- 
ces  semblables  de  suite.  La  septieme  nuit^  on  vint  me  chercher 
pour  aller  faire  un  accouchement ; il  etait  pres  de  minuit.  Lara- 
pidite  avec  laquelle  je  fis  le  trajet  me  fit  prendre  chaud,  et 
quand  j’arrivai,  je  me  tins  aupres  d’un  bon  feu  et  dans  une  piece 
bien  chaude.  L’acces  ne  parut  point  et  n’a  pas  paru  depuis.  » 

Idem  experimentum  jam  antea  instituerant  medici  scilicet  ut 
inde  nata  febris  intermittens  deleat  tumores  chronicos.  Non  sem- 
per  ad  scopum  contigere,  at  saepe  saepius  orta  est  febris. 

Quod  si  istis  accedat  ut  animalia,  frigori  humido  exposita, 
experiente  Edwartz,  quasi  febre  artificiali  corripiantur,  tibi,  ut 
ita  dicam,  evictum  erit  morbos,  non  solum  post  aliquod  tempus, 
sed  etiam  subitaneos,  imprimis  quidem  febres  essentiales,  ab  exha- 
latione frigore  humido  imminuta  enasci  posse,  etiamsi  absint 
miasmata.  Miasmatibus  autem  accedentibus,  liquet  causam  mor- 
bidam vi  maleficiori  gaudere,  quum  uberius  absorpta , expelli 
non  possit  sufficienti  exhalatione , quae  testibus  doct.  Breschet 
et  M.  Edwartz,  egressui  e corpore  substantiarum  maleficarum 
praeponitur. 

Non  mihi  hic  agendum  est  de  animalibus  frigore  concretis, 
quae  aestui  subitaneo  male  resistunt  quasi  exanimati,  et  in  gan- 
graenam jamjam  abeunt.  A me  solummodo  temperiei  subito  rup- 
tae effectus  in  animalia  sana,  petuntur  a judicibus. 

An  a supra  dictis  praevideri  non  possent  morbi  qui  nascuntur 
a temperie  frigida  in  fervidam  subito  vergenti?  temperie  frigida 
regnanti,  organa  interiora  vigent,  et  quasi  centra  fluxionis 
haberi  debent.  Subito  cutis  frigore  constricta  aestu  relaxetur  , 

irruunt  ad  periphaeriam  fluida,  dilatantur  vasa  cutanea,  circuitus 
sanguinis  fit  frequentior  et  validior,  unde  oriuntur  scilicet  epis- 
taxis, morbi  cerebrales  acuti , cutaneae  phlegmasiae , et  post  ali- 
quod tempus  alvi  affectiones , etc. 

Neque  te  fugit  eos  effectus  delineatos  in  multos  incolas  obser- 
vatos, si  rumpatur  subito  aeris  atmosphaerici  temperies,  haud 
seciis  in  singulos  occurrere,  si  sua  individualiier  mutetur  subito 
temperies,  exemplis  intelligas.  Temperie  aeris  temperata,  vir 
incumbat  strenue  labori  operoso  , valde  incaleat,  sudor  cutem 
inundat;  subito  relinquatur  labor,  et  nudato  corpore,  aeri  agi- 
tato maneat  expositus : idem  sane  effectus  nascitur  sed  fere  cele- 
rior , ac  si  aer  a calore  ad  frigus  vergisset.  Neminem  latet  quam 
multorum  malorum  sit  labes  pedum  subita  refrigeratio ; ventris 
tormina,  anginae,  corysa  non  aliam  saepe  causam  agnoscunt. 
Novi  hominem  qui  angina  gutturali  laborat  , quotiescunque 
refrigerantur  pedes.  Quin ! lugeo , seternumque  lugebo  imma- 
turum funus  amici,  qui  quum  ex  amphitheatro  ferventi  egredi- 
retur,  corpore  madefacto  sudore,  pleuro-pneumonia  correptus 
est,  eheu  ! ineluctabili. 

Haud  minus  innotescunt  effectus  aestus  subitanei  in  manus  aut 
pedes  valde  refrigeratos.  Imminens  apoplexia  vertiginibus  ad- 
nunciatur,  si  quis  phletoricus  ab  aere  gelido  abit  in  conclave 
fervidum. 

Quae  ciim  ita  sint,  eruere  liceat  i®  rationes  esse  quibus  horno 
et  quaedam  animalia  tum  aestui  externo  resistunt,  tum  frigori; 
2®  a rupta  subito  temperie  nasci  morbos. 

